เกาหลีเหนือ ปล่อยตัวนักหนังสือพิมพ์อเมริกัน ในขณะที่อดีตปธน.บิล คลินตัน ไปเยือนประเทศ
สื่อมวลชนของรัฐบาลเกาหลีเหนือรายงานว่า ประธานาธิบดี คิม จอง อิลให้อภัยโทษแก่นักหนังสือพิมพ์อเมริกันสองคน และสั่งให้ปล่อยตัวคนทั้งสองระห
ข่าวการปล่อยตัวนักหนังสือพิมพ์อเมริกันทั้งสองคนแพร่ออกมาในวันที่เจ้าหน้าที่ในกรุงวอชิงตันกล่าวถึงภาระหน้าที่ของอดีตประนาธิบดีบิล คลินตัน น้อยมาก อดีตประธานาธิบดี บิล คลินตัน เดินทางไปเกาหลีเหนือเพี่อขอให้เกาหลีเหนือปล่อยตัวนักหนังสือพิมพ์สตรีอเมริกันคือ ลอร่า หลิง และยูน่าหลี ผู้โดนจับกุมฐานข้ามพรมแดนจากจีนเข้าไปในเกาหลีเหนือ โดยไม่ได้รับอนุญาติเมื่อเดือนมีนาคมนักหนังสือพิมพ์สตรีอเมริกันทั้งสองคนกำลังทำรายงานเกี่ยวเรื่องผู้ลี้ภัยให้กับสถานีโทรทัศน์CurrentTV ซึ่งนายอัล กอร์ ผู้เป็นรองประธานาธิบดีสมัยที่นาย บิล คลินตันเป็นประธานาธิบดีนั้นเป็นผู้ร่วมก่อตั้ง ตลอดวันอังคารเจ้าหน้าที่อเมริกันพูดถึงภาระหน้าที่ของนาย บิล คลินตัน น้อยมาก โฆษกของประธานาธิบดี โอบามา โรเบิร์ต กิบบส์ ชี้แจงสรุปให้ผู้สื่อข่าวทราบที่ทำเนียบขาวว่า" ผมออกถ้อยแถลงแจ้งให้ทราบแล้วว่า เรื่องนี้เป็นภาระหน้าที่ที่เป็นเรื่องส่วนตัวซึ่งเราจะไม่แสดงทัศนวิจารณ์ใดๆในระหว่างที่อดีตประธานาธิบดีท่านนั้นอยู่ในเกาหลีเหนือ และด้วยเหตุนี้แหละผมไม่มีอะไรจะแจ้งให้ทราบเพิ่มเติมในตอนนี้" อดีตประธานาธิบดี บิล คลินตัน ไปประกอบภาระหน้าที่ของท่านในช่วงที่ความตึงเครียดระหว่างสหรัฐและเกาหลีเหนือเกี่ยวกับเรื่องโครงการนิวเคลียร์ของเกาหลีเหนือกำลังทวีขึ้น ตั้งแต่ข่าวเกี่ยวกับการที่อดีตประธานาธิบดีคลินตันไปปฏิบัติภาระหน้าที่ที่เกาหลีเหนือแพร่ออกมาก็มีการถกอภิปรายกันในหมู่ผู้เชี่ยวชาญ และผู้วางนโยบายบางส่วนกันว่าการไปเยือนดังกล่าวอาจสามารถปูทางให้มีการปรับปรุงความสัมพันธ์ระหว่างสหรัฐและรัฐบาลเกาหลีเหนือให้ดีขึ้นได้ ส.ว.อเมริกันจากรัฐ เซ้าท์ แคโรไลนา ลินซีย์เกรแฮมแห่งพรรครีพับลิกันกล่าวว่า "คงจะไม่มีใครคาดหมายหรอกว่า จะมีการส่งอดีตประธานาธิบดีไปทั้งๆที่ทราบว่าท่านไม่น่าจะทำงานได้สำเร็จ จากมุมมองของครอบครัวของหญิงสาวทั้งสองข่าวนี้นับว่าเป็นข่าวที่ดียิ่ง และเราอาจใช้เรื่องนี้เป็นสะพานเชื่อมต่อไปสู่เรื่องที่ดียิ่งกว่านี้เมื่อตอนพูดกันเกี่ยวเรื่องอาวุธนิวเคลียร์" นักวิเคราะห์หลายคนเชื่อมั่นว่า อดีตประธานาธิบดีคลินตันคงจะไม่ไปเกาหลีเหนือถ้าท่านไม่มีคิดว่าท่านจะประสพผลสำเร็จ คุณ ฮวน ซาราเตผู้เชี่ยวชาญเกี่ยวกับภัยคุกคามระหว่างประเทศ ของศูนย์ยุทธศาสตร์และวิเทศคดีศึกษาณ กรุงวอชิงตันมีความเห็นว่า "ถ้าอดีตประธานาธิบดีคลินตันกลับมาโดยคว้าน้ำเหลว ก็จะเป็นปัญหาใหญ่สำหรับรัฐบาลชุดประธานาธิบดีโอบามาและผมคิดว่าจะเป็นปัญหาใหญ่สำหรับเกาหลีเหนือด้วยผมคิดว่าการทำเช่นนั้นแสดงให้เห็นว่า เกาหลีเหนือมิได้จับกุมคนทั้งสองโดยสุจริตใจด้วยเหตุผลที่ว่านี้ พอจะเชื่อแน่ได้ว่า อดีตประธานาธิบดีคลินตันคงคิดสาระตะดูแล้วว่าการทำเรื่องนี้น่าจะประสพความสำเร็จ" นาย บิล คลินตันเป็นอดีตประธานาธิบดีอเมริกันท่านที่สอง ที่ไปเยือนเกาหลีเหนือ อดีตประธานาธิบดีจิมมี่ คาร์เตอร์เคยนำผู้แทนคณะหนึ่ง ไปเมื่อปีพุทธศักราช 2537ซึ่งช่วยทำให้ฝ่าฟันอุปสรรค และมีการทำข้อตกลง เกี่ยวกับโครงการนิวเคลียร์ของเกาหลีเหนือกันได้ในบั้นปลาย